text: اس کانفرنس میں جن اہم موضوعات پر بات چیت کی توقع ہے ان میں سلامتی کی موجودہ صورت حال، سلامتی کو لاحق مستقبل کے خطروں کو کم کرنا اور متوقع پریشانیوں پر قابو پانے کی جنگی مہارت میں اضافہ شامل ہے۔دیگر موضوعات مثلاً شمالی سرحدوں کے ساتھ ساتھ صلاحیت میں اضافے کے لیے بنیادی ڈھانچے کی ترقی، اسٹریٹجک ریلوے لائن پر نظر ثانی اور گولی بارود میں آنے والی کمی کو پورا کئے جانے کو یقینی بنانے کے لیے محدود بجٹ کا بہترین استعمال ، بارڈر روڈ آرگنائزیشن پروجیکٹوں سے متعلق معاملات ، ای سی ایچ ایس کے ساتھ ساتھ کارروائی، انتظام اور فوجی دستوں کی بہبود سے متعلق دیگر متعلقہ معاملات پر بھی منصوبہ بندی اور عمل آوری کے لیے تفصیل سے بات چیت کی جائے گی۔